מפת אזור תחנת הכוח ונמל אשדוד
**תחנת הכוח אשכול** היא תחנת כוח באשדוד. נכון ל־2023, התחנה היא בעלת יכולת יצור של 1,693 מגה ואט (כ-15% מייצור החשמל בישראל). בדצמבר 2023 נחתמה עסקה למכירת התחנה מידי חברת החשמל לישראל לחברת דליה אנרגיה וקבוצת יוניון שתתחיל את הפעלתה ביוני 2024.

התחנה קרויה על שמו של לוי אשכול, ראש ממשלת ישראל לשעבר. התחנה היא אחת מחמש תחנות הכוח הקיטוריות הממוקמות לחוף הים התיכון. התחנה ממוקמת מצפון לנמל אשדוד. כושר הייצור של התחנה מהווה כ-7.3 אחוז מכושר הייצור של חברת החשמל.

התחנה כוללת מספר יחידות לייצור חשמל, קיטוריות ומחזור משולב.

היסטוריה
--------

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. יש עוד מה לכתוב על ההיסטוריה של התחנה.
בעת קום המדינה, הפעילה חברת החשמל, שפעלה אז כחברה פרטית, שתי תחנות כוח - תחנת הכוח רדינג בתל אביב ותחנת הכוח חיפה (תחנת נהריים הושבתה במהלך מלחמת העצמאות). התיעוש המואץ יחד עם הגידול המהיר באוכלוסייה עקב העלייה ההמונית הובילו לגידול מהיר בביקוש לחשמל. חברת החשמל לא יכלה לגייס די הון לצורך הרחבת יכולת הייצור, והולאמה על ידי ממשלת ישראל ב־1953. ממשלת ישראל החליטה על הקמת תחנת כוח נוספת לאחר ההלאמה, לצורך עמידה בביקוש הגדל לחשמל בארץ. התנאים הנדרשים לבניית תחנת כוח היו קרבה לים (לצורך קירור יחידות הייצור שפעלו בטכנולוגיה קיטורית) ולמקור דלק להפעלת התחנה. המיקום שנבחר היה באזור שומם, על שפך נחל לכיש, בסמוך למקום שבו נבנתה כעבור כמה שנים העיר אשדוד.

קשיים שונים עיכבו את הבנייה, לרבות בעיות ביטחון עקב פעולות פדאיון, מחסור בבעלי מקצוע ותנאי מיתון כלכלי ששרר אז. בניית התחנה הושלמה ב־1958, אז נחנכו שתי יחידות ייצור בהספק כולל של 100 מגה-ואט ('אשדוד א'). יחידות ייצור אלו פעלו בטכנולוגיה קיטורית באמצעות מזוט. כעבור 5 שנים נוספה יחידה נוספת של 50 מגה-ואט לאשדוד א', ונבנו שתי יחידות ייצור נוספות ('אשדוד ב') בהספק כולל של 150 מגה-ואט, מתוצרת AEG, כאשר המימון התקבל מכספי השילומים. לאחר פטירתו של לוי אשכול נקראה תחנת אשדוד על שמו. יחידות הייצור של אשדוד א' הושבתו ב־2003, ומאוחר יותר הושבתו גם יחידות הייצור של אשדוד ב'.

ב־1975 הושלמה **אשדוד ג'** שכללה שתי יחידות ייצור בהספק כולל של 456 מגה-ואט. כעבור שנתיים הורחבה התחנה שוב, ונוספו לה עוד שתי יחידות ייצור בהספק כולל של 456 מגה-ואט (**אשדוד ד'**). יחידות אלו היו האחרונות בארץ שתוכננו לעבוד באמצעות מזוט, על רקע העלייה החדה במחיר הדלק עקב משבר האנרגיה העולמי. השלמת יחידות ייצור אלו הפכה את תחנת אשדוד לתחנת הייצור הגדולה ביותר בישראל, עד לבנייתה של תחנת הכוח בחדרה, באמצע שנות ה־80.

בראשית 2004 הוסבו יחידות הייצור של יחידות אשדוד ג' ו־ד' להפעלה עיקרית באמצעות גז טבעי, במקום המזוט ששימש כדלק לתחנה מאז הקמתה. יחידות אלו היו הראשונות בארץ שהופעלו באמצעות גז טבעי כדלק. עם זאת, נשמרה יכולת הייצור המשנית במצבי חירום באמצעות המזוט. תחנת אשדוד מנצלת את קרבתה לנקודת החיבור של הצינור התת-ימי המגיע מקידוחי גז טבעי בים התיכון.

במהלך העשור הראשון של המאה ה-21 הוקמו בתחנה שתי יחידות ייצור חדשות בטכנולוגיית טורבינת גז, ששודרגו בהדרגה ליחידות בטכנולוגיית מחזור משולב. שתי יחידות אלו הוסיפו 677 מגה-ואט ליכולת הייצור של התחנה.

יחידות אשדוד ג' ואשדוד ד' מיועדות לגריטה במהלך 2026.

בנובמבר 2021 הודיעה חברת החשמל על תחילת תהליך מכירה של תחנת הכוח. ביוני 2023 דווח בתקשורת כי תחנת הכוח צפויה להימכר לחברת דליה אנרגיה ולקבוצת תעבורה פרטית.

תחנות ניטור
-----------

במהלך הפעלת התחנה באמצעות מזוט, ולצורך צמצום פליטות גופרית דו-חמצנית, מפעילה התחנה מערכת בקרה לסירוגין (מב"ס), במשותף עם השירות המטאורולוגי ואיגוד ערים אשדוד-חבל יבנה. במצבים מטאורולוגיים "קשים" מבחינת פיזור המזהמים, מתקבלת התראה מהשירות המטאורולוגי והתחנה עוברת לשרוף דלק נקי יותר, דל גפרית.

סביב האתר הוקם מערך תחנות ניטור, המופעלות הן על ידי חברת החשמל והן על ידי איגוד ערים לשמירה על איכות הסביבה בנפת אשדוד חבל יבנה. בתחנות אלה נאספים ונרשמים, באופן רצוף, נתונים עדכניים לגבי כמות המזהמים באזור, המעובדים ברשת נתונים אחת, והדיווחים מועברים לרשויות המוסמכות.

גלריה
-----

* התחנה, תחילת שנות ה-60התחנה, תחילת שנות ה-60
* ארובות תחנת הכוח אשכול א', 1964ארובות תחנת הכוח אשכול א', 1964
* תחזוקת ארובהתחזוקת ארובה
* טקס פתיחת תחנת אשכול ג', 1975טקס פתיחת תחנת אשכול ג', 1975
* אשכול ג' החדשה, 1975אשכול ג' החדשה, 1975
* חדר הבקרה באשכול ג' החדשה, 1975חדר הבקרה באשכול ג' החדשה, 1975
* בניית אשכול ג', 1975בניית אשכול ג', 1975

ראו גם
------

* משק החשמל בישראל

קישורים חיצוניים
----------------

|  |
| --- |
| 
**עיינו גם בפורטל**

**פורטל אשדוד** הוא שער לכל הנושאים הקשורים בעיר אשדוד. בפורטל תמצאו מידע נגיש אודות ההיסטוריה של העיר, אתריה והאנשים המרכיבים אותה, הרבעים וכל מה שיש לדעת אודות אשדוד.
 |

ויקישיתוף מדיה וקבצים בנושא **תחנת הכוח אשכול** בוויקישיתוף
* עלון מידע על תחנת הכוח אשכול מאתר חברת החשמל.
* אתר תחנות הכוח: אשכול (אשדוד), באתר הספרייה הווירטואלית של מטח
* יהודה גת, איכות הסביבה בשנות האלפיים
* יחידת כוח מתחנת אשדוד נוסתה בהצלחה, דבר, 2 באפריל 1958
* יחידה ראשונה ב"אשדוד ב'" תופעל ב-1963, דבר, 19 בנובמבר 1961
* שלמה גבעון, אשדוד צועדת למיליון קילוואט, מעריב, 7 ביוני 1965
* יגאל אלון: הממשלה תבנה באשדוד תחנת כוח נוספת (ג') ובתי זיקוק, דבר, 15 ביולי 1966
* אושרה הקמת "אשדוד ג'", דבר, 4 בפברואר 1969
* דב גולדשטיין, מבחן כוח בתחנות הכוח, מעריב, 28 בפברואר 1969 | חלק א' | חלק ב' |
* עיריית אשדוד מסכימה להקמת תחנת כוח גרעינית, דבר, 23 במרץ 1975
* סרטונים שיחה עם שמואל מילצנזון, מנהל תחנת הכוח, בסרטו של נתן גרוס "אשדוד - עובדים מספרים על עירם", 1965 (התחלה 1:00)

הערות שוליים
------------

1. ↑  דין שמואל אלמס, ‏תמורת סכום חסר תקדים של 12.4 מיליארד שקל: דליה ותעבורה זכו במכרז על תחנת הכוח אשכול, באתר גלובס, 15 ביוני 2023
2. ↑  גולן חזני ועדיאל איתן מוסטקי, העסקה נחתמה: תחנת אשכול תימכר לדליה אנרגיה וקבוצת יוניון ב-9 מיליארד שקל, באתר כלכליסט, 11 בדצמבר 2023
3. ↑  וולקן הנדסה יבצע כל הקונסטרוקציות באשכול ג', דבר, 11 באוגוסט 1970
4. ↑  עמירם כהן, חברת נובלס אנרג'י האמריקאית תפעיל זמנית את תשתית ההולכה של הגז הטבעי בישראל, באתר הארץ, 5 בינואר 2004
5. ↑  ענת רואה, חברת החשמל הודיעה על מכירת תחנת הכוח אשכול; בלוך: "הבוננזה של התחנות", באתר כלכליסט, 10 בנובמבר 2021
6. ↑  גולן חזני, תחנת הכוח אשכול צפויה להימכר תמורת כ־10 מיליארד שקל, באתר כלכליסט, 8 ביוני 2023

| **אשדוד**  |
| --- |
| ערכים ראשיים | אשדוד • אדריכלות • כיכרות |
| עירוניות | רובעי העיר • רחוב רוגוזין • מדרחוב הנביאים • פארק אשדוד-ים • פארק בן-גוריון • גן אלישבע • מרכז כיוונים |
| תחבורה | תחבורה ציבורית • שדרות בני ברית • שדרות הרצל • שדרות מנחם בגין • מסוף ריביירה • מסוף בני ברית • מסוף ביג |
| תעשייה | נמל אשדוד • תחנת הכוח אשכול • נמל הדרום • אלתא מערכות |
| נושאים מרכזיים נוספים | אשדוד ים (העיר העתיקה) • תל אשדוד • תל מור • רצועת החוף • העירייה ומועצת העירייה • סמל העיר • אוניברסיטת אשדוד (עתידי) |
| קטגוריה ראשית | כל הערכים על העיר |

| אנרגיה בישראל |
| --- |
| תחנות כוח | 

|  |  |
| --- | --- |
| פחם | אורות רבין • רוטנברג |
| גז | רדינג • אלון תבור • גזר • דליה • צפית • אשכול |
| מחזור משולב | חגית • חיפה • דוראד • רמת חובב • מישור רותם |
| סולארית | אשלים • קטורה |
| פצלי שמן | מישור רותם |
| גל ים | יפו |
| טורבינת רוח | עמק הבכא • הר בני רסן • בראשית • רמת סירין • מעלה גלבוע |
| אגירה שאובה | גלבוע • כוכב הירדן |
| תחנות כוח שנסגרו | טבריה • תל אביב • ירושלים |

 |
| שדות גז ונפט | חלץ • לווייתן • מגד • מרי • נועה • צוק תמרור • ראש זוהר • תמר • תנין • כריש |
| חברות וארגונים | תשתיות נפט ואנרגיה • חברת החשמל לישראל • נתיבי הגז הטבעי לישראל • נתיבי נפט • חברת קו צינור אירופה אסיה • ערבה פאוור קומפני |
| אנרגיה גרעינית בישראל • גז טבעי בישראל • משק החשמל בישראל • כלכלת ישראל – אנרגיה |